    Настоящата документация е изготвена съгласно чл. 31, ал. 1 от Закона за обществените поръчки на основание Решение ПО-05-51/06.11.2017 г. и Обявление Изх. № ПО-05-53/06.11.2017 г.  на директора на ТП „ДГС Сливен”, упълномощен със Заповед № РД-10-134/07.06.2017 г. на Директора на ЮИДП ДП гр.Сливен, издадена на основание чл. 172, ал.1,т.2 и т.14, ал.2 и ал.3 от Закона за горите, чл.5, ал.1, ал.2, т.14, чл.7, ал.1 от Закона за обществените поръчки
    УВАЖАЕМИ ДАМИ И ГОСПОДА

   „Държавно горско стопанство – Сливен” ТП на ”Югоизточно Държавно предприятие” ДП, със седалище и адрес на управление: гр. Сливен, ул.”Орешак”№ 15 А, на основание Решение ПО-05-51/06.11.2017 г. и Обявление Изх. № ПО-05-53/06.11.2017 г. на директора на ТП „ДГС Сливен”, упълномощен със Заповед № РД-10-134/07.06.2017 г. на Директора на ЮИДП ДП гр.Сливен, издадена на основание чл. 172, ал.1,т.2 и т.14, ал.2 и ал.3 от Закона за горите, чл.5, ал.1, ал.2, т.14, чл.7, ал.1 от Закона за обществените поръчки, обявява процедура за възлагане на обществена поръчка, с предмет: „Доставка на нетна електрическа енергия и избор на оператор на балансираща група за обекти собственост на „ЮГОИЗТОЧНО ДЪРЖАВНО ПРЕДПРИЯТИЕ” ДП - гр. Сливен, които са в териториалния обхват на дейност на ТП „ДЪРЖАВНО ГОРСКО СТОПАНСТВО СЛИВЕН“ за срок от 24 месеца”.
         Документацията за участие се предоставя безплатно по реда на чл.32 от ЗОП. Същата е достъпна на интернет-страницата на Възложителя на адрес: http://www.uidp-sliven.com/procedures/1534.
   Участниците в процедурата следва да прегледат и се съобразят с всички указания, образци, условия и изисквания, представени в документацията.

   Комуникацията с участниците ще се извършва по електронна поща - dgssliven@uidp-sliven.com, освен ако участник писмено заяви желание за друг вид комуникация. 

   Офертите се подават всеки работен ден от 08.30 до 16.30 часа, в срок до 16.30 часа на 13.12.2017 г. включително в ТП ДГС Сливен, гр. Сливен, 8800 ул.”Орешак”№ 15 А. 

    Офертите ще бъдат разгледани от комисия за разглеждане, оценка и класиране, която ще започне своята работа, след изтичане срока за подаване на офертите. Офертите ще бъдат разгледани на 14.12.2017 г. от 10:00 часа в административната сграда на ТП “ДГС Сливен“ на адрес гр.Сливен, ул.”Орешак” 15А.
Срокът на валидност на офертите е 90 /деветдесет/ календарни дни, считано от крайния срок за получаване на офертата. Участниците могат да удължат срока на валидност на офертите, когато той е изтекъл. Участник, който след покана и в определения в нея срок не удължи срока на валидност на офертата си, се отстранява от участие.
               Място за контакт: гр. Сливен, 8800 ул.”Орешак”№ 15 А. 

Лице за контакт: Добромира Андонова -”Юрисконсулт”
            Teлефон: 044/62 27 42
Ел. поща: dgssliven@uidp-sliven.com
СЪДЪРЖАНИЕ НА ДОКУМЕНТАЦИЯТА:

Обявление Изх. № ПО-05-53/06.11.2017 г.  за обществена поръчка.

Решение ПО-05-51/06.11.2017 г.за откриване на процедура за възлагане на обществена поръчка
      Раздел І. ОБЩА ЧАСТ:

1. Предназначение на документацията за участие в процедурата за възлагане на обществена поръчка чрез открита процедура;


2. Предмет и обект на обществената поръчка. Описание.

3. Срок и място за изпълнение на поръчката;


4. Място и срок за получаване на документация за участие в откритата процедура;


5. Гаранция за изпълнение на поръчката;

      Раздел ІІ. УСЛОВИЯ ЗА УЧАСТИЕ. КРИТЕРИИ ЗА ПОДБОР.

         
1. Право на участие в процедурата;


2. Лично състояние;
             3. Технически и професионални способности за изпълнение на поръчката;

      Раздел ІІІ. Изисквания при изготвяне на офертите:

1. Изисквания към документите;


2. Изисквания за изготвяне на офертата и ценовото предложение;


3. Съдържание на офертата;
      Раздел IV. Представяне на офертите.
      Раздел V. Процедура по разглеждане, оценяване и класиране на офертите:

1. Разглеждане на офертите;

2. Основания за отстраняване на кандидатите от участие в процедурата;

             3. Мерки за доказване на надеждност.

             4. Възлагане на обществена поръчка: „Икономически най-изгодна оферта”;

5. Класиране на офертите;


6. Основания за прекратяване на процедурата;
      Раздел VІ. Определяне на изпълнител и сключване на договор.

      Раздел VІІ. ПРИЛОЖЕНИЯ И ОБРАЗЦИ
І. ОБЩА ЧАСТ

1. Предназначение на документацията за участие в процедура за възлагане на обществена поръчка чрез открита процедура.

Заповед № РД-10-134/07.06.2017 г.на Директора на ЮИДП ДП гр.Сливен, издадена на основание чл. 172, ал.1,т.2 и т.14, ал.2 и ал.3 от Закона за горите, чл.5, ал.1, ал.2, т.14, чл.7, ал.1 от Закона за обществените поръчки е упълномощен да организира и проведе настоящата обществена поръчка.

Настоящата документация съдържа информация, която дава възможност на потенциалните изпълнители да се запознаят с предмета на поръчката и условията за нейното изпълнение, условията за участие, изисквания към кандидатите и процедурата по провеждането й.

2. Предмет и обект на обществена поръчка. Описание.
2.1. Предметът на процедурата е: „Доставка на нетна електрическа енергия и избор на оператор на балансираща група за обекти собственост на „ЮГОИЗТОЧНО ДЪРЖАВНО ПРЕДПРИЯТИЕ” ДП - гр. Сливен, които са в териториалния обхват на дейност на ТП „ДЪРЖАВНО ГОРСКО СТОПАНСТВО СЛИВЕН“ за срок от 24 месеца”, съгласно Решение ПО-05-51/06.11.2017 г. на Директора на ТП „ДГС Сливен” за откриване на процедура за възлагане на обществена поръчка.
2.2. Описание на предмета: 
Предметът на обществената поръчка включва доставка на нетна електрическа енергия и избор на оператор на балансираща група за обекти собственост на „ЮГОИЗТОЧНО ДЪРЖАВНО ПРЕДПРИЯТИЕ” ДП - гр. Сливен, които са в териториалния обхват на дейност на ТП „ДЪРЖАВНО ЛОВНО СТОПАНСТВО СЛИВЕН“ за срок от 24 месеца разделени по ниво на напрежение на присъединяване, както следва:
Приложение № 1
	Клиент№ 
	Клиент име
	ИТ.№
	Нас. Място МП
	Улица
	№
	Електромер

	1.
	ЮИДП ДП 

гр. Сливен ТП  ТП "ДГС Сливен"
	 2288601
	гр. Сливен


	Орешак 
	15
	62097293

	2.
	ЮИДП ДП 

гр. Сливен ТП "ДГС Сливен”
	2313330
	с. Крушаре
	-
	-
	000452053

	3.
	ЮИДП ДП

гр. Сливен ТП "ДГС Сливен”
	2312871
	Сливенски минерални бани
	-
	-
	020216689

	4.
	ЮИДП ДП 

гр. Сливен ТП "ДГС Сливен”
	4104398
	Горски разсадник „Абланово”
	- 
	-
	46080780

	5.
	ЮИДП ДП 

гр. Сливен ТП "ДГС Сливен”
	2312872
	Сливенски минерални бани
	-
	-
	000630077

	6


	ЮИДП ДП

гр. Сливен ТП "ДГС Сливен”
	2218453
	с. Ичера
	-
	-
	011857039

	7
	ЮИДП ДП 

гр. Сливен ТП "ДГС Сливен”
	2288385
	Държавно горско стопанство Сливен
	ул. „Асеновско Дефиле”
	
	011858036


2.3 Обекти, присъединени към мрежата на ниско напрежение –  7 (седем) бр.-  за период от 24 месеца


Електрическата енергия следва да е с качество, съгласно нормативните изисквания, касаещи предмета на поръчката.

            Изпълнителят извършва доставка, за период от 24 /двадесет и четири/ месеца, считано от влизане в сила на договора с избрания Изпълнител на нетна активна електрическа енергия и координатор на балансираща група за ниско и средно напрежение за 13 (тринадесет) измервателни точки, в съответствие с Приложение № 1, за нуждите на ТП "ДГС Сливен”. Откритата процедура е за възлагане на обществена поръчка за доставка на електрическа енергия по свободно договорени цени съгласно чл. 100, чл. 101, чл. 102 и чл. 103 от ЗЕ и Правилата за търговия с електрическа енергия за захранване на обекти на ТП "ДГС Сливен”, мрежа средно и ниско напрежение. Цената включва активна електрическа енергия, разходи за балансиране и разходи на участника за осигуряване на посочените услуги, без в балансиращата група допълнително да се начисляват суми за излишък и недостиг на небалансите. Възложителят не заплаща за балансираща група и не поема разходите за небаланси.
2.4. Цена и особености на поръчката. 

2.4.1. Общата прогнозна стойност на поръчката за всичките обособени позиции за срок от 24 месеца  в размер на 45 000 (четиридесет и пет хиляди) лева без включен ДДС.
Предвижда се възможност за допълнително възлагане по сключения договор за обществената поръчка в размер на не повече от 20 % от прогнозната стойност на всяка обособена позиция - предмет на поръчката и/или до сключване на договор за избор на нов изпълнител.
2.5 Обект на обществена поръчка - доставка.

3. Срок и място за изпълнение на поръчката.

3.1. Срок на изпълнение на поръчката: 24 месеца от влизане в сила на договора.
3.2. Място на изпълнение на поръчката – обекти на Възложителя, съгласно                    Приложение № 1.
4. Място и срок за получаване на документация за участие в откритата процедура.

Документацията за участие може да се предостави на заинтересованите лица и по електронен път, на посочен от тях електронен адрес. Възложителят няма право да поставя изискване документацията за участие да се получава на място и е длъжен да предостави документацията на всяко лице, поискало това, включително като му я изпрати за негова сметка. В тези случаи възложителят може да изиска от лицата заплащането на документацията.
На заинтересованите лица е осигурен електронен достъп до документация: http://www.uidp-sliven.com/procedures/1534. Срокът за подаване на офертите е до 16:30 часа на 13.12.2017 г. в административната сграда на ТП „ДГС Сливен”, гр. Сливен, ул.”Орешак” № 15А. Всички действия на възложителя към участниците и на участниците към Възложителя са в писмен вид. 

Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя.
 Решенията на Възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.
4.1. Условия и ред за получаване на разяснения по документацията за участие.
Лицата могат да поискат писмено от възложителя разяснения по решението, обявлението, документацията за обществената поръчка и описателния документ до 10 дни преди изтичане на срока за получаване на заявленията за участие и/или офертите, а когато срокът е съкратен по чл. 74, ал. 2 или чл. 133, ал. 2 или при необходимост от спешно възлагане - до 7 дни. Същите могат да се отправят писмено в деловодството на ТП „ДГС Сливен” или на e-mail: dgssliven@uidp-sliven.com
 Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на заявления за участие и/или оферти, а когато срокът е съкратен по чл. 74, ал. 2 или чл. 133, ал. 2 или поради необходимост от спешно възлагане - до 4 дни преди този срок. В разясненията не се посочва лицето, направило запитването.

Възложителят не предоставя разяснения, ако искането е постъпило след горепосочения срок.

Разясненията се предоставят чрез публикуване на профила на купувача.

5.  ГАРАНЦИЯ ЗА ИЗПЪЛНЕНИЕ НА ПОРЪЧКАТА, определена съгласно чл. 111 от ЗОП е парична сума, банкова гаранция или застраховка, която обезпечава изпълнението чрез покритие на отговорността на изпълнителя и по  по избор на участника в размер на  3 /три/ % от стойността на договора, вносима, респ. представена след като участникът бъде определен за изпълнител на поръчката. Гаранцията под формата на парична сума и банкова гаранция  може да се предостави от името на изпълнителя за сметка на трето лице - гарант.
       Гаранциите във формата на парична сума се внасят по банков път по сметка на ТП „ДГС Сливен”  –  IBAN: BG92 RZBB 91551001315642, BIC: RZBBBGSF при Райфайзенбанк – клон Сливен, а банковата гаранция в същите размери - оригинал, издаден от българска или чуждестранна банка, в същата следва да бъде изрично записано, че е безусловна и неотменима в полза на ТП „ДГС Сливен”, да има срок на валидност не по-малко от 30 дни след приключване изпълнението на договора, както и че същата ще се освобождава след изрично писмено известие от Директора на ТП „ДГС Сливен”.
      Когато поръчката се възлага на специализирани предприятия или кооперации на хора с увреждания, гаранцията за изпълнение на договора не може да надвишава две на сто от стойността на договора. Гаранция за изпълнение може да се изисква и в случай на изменение, с което се извършват допълнителни доставки, услуги или строителство по договора. 

      Участникът, определен за изпълнител, избира сам формата на гаранцията за изпълнение или за авансово предоставените средства. 

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
      Условията и сроковете за задържане или освобождаване на гаранцията за изпълнение се уреждат в договора за обществена поръчка.

       Когато договорът за обществена поръчка се изпълнява на етапи, възложителят включва в проекта на договор клауза за частично освобождаване на гаранциите, съответно на изпълнената част от предмета на обществената поръчка. Когато предметът на поръчката включва гаранционно поддържане, възложителят определя в проекта на договор каква част от гаранцията за изпълнение е предназначена за обезпечаване на гаранционното поддържане.
Възложителят освобождава гаранцията за изпълнение без да дължи лихви за периода, през който средствата законно са престояли при него.
РАЗДЕЛ ІІ. УСЛОВИЯ ЗА УЧАСТИЕ. КРИТЕРИИ ЗА ПОДБОР.
1. Право на участие в процедурата:
     Право да участва в процедурата има всяко българско или чуждестранно физическо или юридическо лице или техните обединения, както и всяко друго образувание, което има право да изпълнява доставки или услуги, съгласно законодателството на държава, в която е установено.
     В случай, че участникът участва като обединение, което не е регистрирано като самостоятелно юридическо лице съответствието с критериите за подбор се доказва от участника обединение, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. 

      Няма изискване за правната форма, под която обединението ще участва в процедурата за  възлагане на обществената поръчка.

      Когато участникът е обединение, което не е регистрирано като самостоятелно ЮЛ се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. Правата и задълженията на участниците в обединението; 2. Дейностите, които ще изпълнява всеки член на обединението и 3. Уговаряне на солидарна отговорност между участниците в обединението.
       Когато участникът е обединение, което не е ЮЛ, следва да бъде определен о посочен за партньор, който да представлява обединението за целите на настоящата обществена поръчка. 
       В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждане на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на настоящата обществена поръчка.
2. Лично състояние: Участникът декларира липсата на основания за отстраняване и съответствие с критериите за подбор чрез представяне на единен европейски документ за обществени поръчки /ЕЕДОП/.
Отделни части на ЕЕДОП се попълват от участника при спазване на следните указания:

а) представя се информацията, изискана от възложителя и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен са длъжни да представят тази информация;

б) участник, който участва самостоятелно в обществена поръчка и не използва капацитета на трети лица и подизпълнители, за да изпълни критериите за подбор, попълва един ЕЕДОП;

в) когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП;

г) когато участникът е обединение, което не е ЮЛ се представя ЕЕДОП  за всеки от участниците в обединението;

д) когато в обществената поръчка участва обединение от ФЛ и/или ЮЛ, ЕЕДОП се представя за всяко едно от лицата, участващи в обединението.

Участникът следва да декларира в част III, буква „Г” от ЕЕДОП липсата на основания по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.
Доказателства: 

а) когато участникът е обединение, което не е ЮЛ, същият представя копие на документ, от който е видно: правното основание за създаване на обединението, партньорът, който представлява обединението за целите на настоящата обществена поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението.
б) възложителят може да изисква от участниците по всяко време да представят всички или част от документите, чрез които се доказва информацията посочена в ЕЕДОП, когато това е необходимо за законосъобразното провеждане на процедурата.
3. Технически и професионални способности за изпълнение на поръчката, съгласно разпоредбата на чл.63 и следващи от ЗОП: 
Поръчката се обявява във връзка с Директива (ЕО) 72/2009г. за осъществяване на процеса по смяна на доставчик на електрическа енергия, Закона за енергетиката ЗЕ / 2003г. и във връзка с промяна на ЗЕ от 17.07.2012 г. за избор на доставчик и договаряне на цена за продажба на ел.енергия и решение на КЕВР за доставка на електрическа енергия за свободния пазар.

При доставката следва да се осигури непрекъснатост на електроснабдяването и да се доставя електрическа енергия с качество и по ред, съгласно предвиденото в Закона за енергетиката (ЗЕ) и останалите нормативни актове, които уреждат обществените отношения, свързани с доставката на електрическа енергия (в т.ч. наредбите към ЗЕ, Правилата за търговия с електрическа енергия (ПТЕЕ) и Правилата за измерване на количеството електрическа енергия (ПИКЕЕ).

В качеството на „координатор на балансираща група“, Изпълнителят следва да поеме отговорността за балансиране, да включи Възложителя в пазара на балансираща енергия като участник (непряк член) в стандартна балансираща група, без Възложителя да заплаща такса за участие.

Възложителят няма ангажименти по прогнозиране и заявка на нужните количества ел. енергия. Изпълнителят поема всички небаланси на своите клиенти.
Участникът задължително, следва да притежава:
·  Лицензия за дейността „Търговия с електрическа енергия”, включително лицензия за дейността „координатор на стандартна балансираща група” в съответствие със Закон за енергетиката /ЗЕ/ и другите относими нормативни актове, както и с административните актове, издадени от Комисия за енергийно и водно регулиране /КЕВР/. 
· Валиден сертификат по ISO9001:2008 с обхват „Търговия с електрическа енергия и координатор на стандартна балансираща група”.

· Регистрация по ЗДДС.

· Удостоверение за достъп и пренос от мрежовия оператор, действащ на територията на електроенергийната система на Република България.

Изпълнителят на настоящата обществена поръчка следва да:
- продава на Възложителя договорените количества електрическа енергия в мястото на доставка, съгласно приложимите Правила за търговия с електрическа енергия, приети с Решение на КЕВР;
- да монтира измервателни устройства за собствена сметка до всички съществуващи електромери отчитащи консумираната ел. енергия на Възложителя, с посочване на времето на измерване еднакво за всички ново монтирани измервателни уреди не по-малко от една минута в цели числа без десетични знаци. Монтираните средства за търговско измерване са собственост на Изпълнителя и след изтичане срока на договора, същият ги демонтира за негова сметка. По този начин Възложителят ще има възможност в реално време да контролира  за всеки един от своите обекти  доставено количество ел.енергия, качество, консумирана мощност, товаров график и да следи за технически дефекти в работата на електромера за търговско измерване.
- прогнозира  потреблението  на  обектите  на   Възложителя  и  да   извършва планиране и договаряне на конкретните количества активна нетна електрическа енергия ниско напрежение. По отношение на планирането и договарянето на конкретни количества нетна активна електроенергия се прилагат Правилата за търговия с електроенергия (ПТЕЕ/2013г.). Съответните действия по планирането и договарянето се извършват от Изпълнителя в качеството му на координатор на стандартната балансираща група.
- изпълнителят ще изготвя почасов дневен график за доставка на електрическа енергия на Възложителя. Този дневен график ще бъде общ вид на очаквания часови енергиен товар. Дневният график обхваща 24 часа, започвайки от 00:00 ч. до 24:00 ч. за съответния ден;
- почасовите дневни графици за доставка се изготвят до размера и съобразно прогнозните помесечни количества енергия, изготвени и планирани от Изпълнителя;
- изпълнителят изпраща дневни графици към системата за администриране на пазара на оператора на електроенергийната система, съгласно разпоредбите на ПТЕЕ;
- потвърждава от името на възложителя графиците за доставка в системата за администриране на пазара на оператора на електроенергийната система в съответствие с разпоредбите на ПТЕЕ;
- осигурява отговорността по балансиране, като урежда отклоненията от заявените количества електроенергия за всеки период на уреждане на сметки (сетълмент) в дневните графици за доставка и тяхното заплащане, като всички разходи/приходи по балансирането на обектите на Възложителя, са за сметка на Изпълнителя;
 - издава единни фактури на Възложителя, включващи консумираната активна електрическа енергия за определен месец, отчетена по измервателните уреди на съответните измерителни точки, по определената в договора единична цена за 1 МВтч, акциз и определената с решение на КЕВР такса (цена) „Задължение към обществото“, както и всички други регулируеми от КЕВР цени и нормативно определени мрежови услуги с подробна разбивка;
- уведомява Възложителя в посочените в договора срокове при: невъзможност или забавяне изпълнението на задълженията му по договора; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчна фактура и др.;
- извършва всички необходими действия, съгласно действащите към момента ПТЕЕ, така че да осигури изпълнението на настоящата поръчка, съгласно договора за изпълнение;
- спазва разпоредбите и правилата, заложени в Закона за енергетиката (ЗЕ) и наредбите към него, както и ПТЕЕ и разпорежданията на оператор на електро преносна мрежа (ОЕМ), така че да не бъде отстранен от пазара на балансираща енергия.
Възложителят ще уведомява Изпълнителя с писмено предизвестие 10 (десет) дни преди провеждане на планирани ремонти и други планирани дейности по своите съоръжения, с уточнен период на провеждане на ремонта и прогнози за изменение на средно часовите товари и/или всички останали дейности, които биха повлияли върху договорното изпълнение.

В случай на предвидени изменение и/или непредвидени големи ремонти или дълготрайна невъзможност за електропотребление, Възложителят писмено ще уведоми Изпълнителя до 3 (три) работни дни от възникване на събитието за промяна на количеството потребявана енергия и очакваната продължителност на събитието.

Прогнозното количество електроенергия, описано в Приложение 1 е за 24 (двадесет и четири) месечен период и не обвързва Възложителя да го изразходва или да се ограничава с това количество. Ако възникне необходимост от снабдяване на нов потребител, Изпълнителя се задължава да доставя и на него.

Възложителят може да измени част от обектите за доставка на активна нетна електрическа енергия в хода на изпълнение на договора, като включи към обектите, предмет на настоящата Техническа спецификация и други обекти, при условие, че обектът бъде предаден на Възложителя за поддръжка и експлоатация, както и да иска изключване на обекти, като последното не променя предмета и прогнозните количества на обществената поръчка като цяло.

РАЗДЕЛ ІІІ. ИЗИСКВАНИЯ ПРИ ИЗГОТВЯНЕ НА ОФЕРТИТЕ

1. Изисквания към документите:

1.1. Всички документи се представят само в един екземпляр.

1.2. Документите и данните в предложението се подписват само от лица с представителни функции или упълномощени за това лица. В случай, че се подписват от пълномощник следва да се представи и нотариално заверено пълномощно (заверено копие) за изпълнение на такива функции.

1.3. Всички представени в предложението документи трябва да са изготвени на български език. В случай, че документите се представят на език, различен от български, следва да бъдат придружени с превод на български език.

1.4. При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от кандидата да го представлява.

1.5. Когато са представени копия на документите, същите следва да са заверени с подпис и печат от съответния кандидат с текст „Вярно с оригинала”.

1.6. Кандидатите нямат право да предлагат варианти на офертите.
1.7. Участниците могат да подават оферти за една, за няколко или за всички обособени позиции.

1.8. Не се допуска участник да участва в офертата на друг участник за същата поръчка под каквато и да е форма. 

1.9. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
2. Изисквания за изготвяне на офертата и ценовото предложение.
2.1. Представената оферта трябва да има срок на валидност 90 /деветдесет/ календарни дни, считано от датата на изтичане на срока за подаване на предложенията.

2.2. Офертата следва да съдържа всички изискуеми документи, съгласно образеца на офертата, приложена към документацията на поръчката.

2.3. Предлаганата цена се представя в съответствие с приложения към документацията образец. 

2.4. При несъответствие с цифровата и изписаната с думи цена на предложението ще се взема в предвид изписаната с словом.
3. Съдържание на офертата.
3.1. Оферта по образец. Представяне на участника което включва: посочване на единен идентификационен код, съгласно чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата в която участникът е установен, адрес, вкл. електронен за кореспонденция – (Приложение №1);
3.2 Подизпълнители

Участниците посочват в офертата подизпълнителите и дела от поръчката, които ще им възложат, ако възнамеряват да използват такива. В този случай те трябва да предоставят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на посочените условия.

     Когато частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя, същия заплаща възнаграждение на тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, които е длъжен да го предостави на възложителя в 15-дневен срок от получаването му.

     Към искането изпълнителят предоставя становище, от което да е видно дали оспорва плащанията или част от тях като не дължими. Възложителят има право да откаже плащане, когато искането за плащане е оспорено, до момента на отстраняване на причината за отказ.

     Правилата относно директните разплащания с подизпълнители са посочени в настоящата документация за обществената поръчка и в проекта за възлагане на поръчката. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

     След сключване на договор и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителя уведомява възложителя за всякакви промени в предоставена информация в хода  на изпълнението на поръчката.

     Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При  замяна или включване на подизпълнител изпълнителят представя на възложителя всички документи, които доказват изпълнението на посочените по-горе условия, заедно с копие на договора за подизпълнение или на допълнителното споразумение в тридневен срок от тяхното сключване.

Лице, което участва в обединение или е дало съгласие и фигурира като подизпълнител в офертата на друг  участник, не може да представя самостоятелна оферта. 

3. В процедура за възлагане на обществена поръчка едно физическо или юридическо лице може да участва само в едно обединение.

4. Свързани лица по смисъла на параграф 2, т.45 от доп. разпоредби на ЗОП не могат да бъдат самостоятелни участници в една и съща процедура.

5. Участниците в процедурата следват да отговарят на изискванията на чл.54, ал.1,т.1,т.2, т.3, т.4, т.5, т.6 и т.7 от ЗОП и чл.55 ал.1,т.1 и т.4 от ЗОП.

Забележка: Основанията са по чл. 54 ал.1, т.1, т.2 и т.7 от ЗОП се отнасят за:


а/ лица, които представляват участника или кандидата;


б/ лица, които са членове на управителни и надзорни органи на участника или кандидата.


в/ други лица със статут, които им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорни органи.


Когато изискванията по чл.54 ал.1, т.1, т.2 и т.7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54 ал.1, т.1, т.2 и т.7 от ЗОП се попълва в отделен ЕЕДОП за всяко лице или за някои от лицата. В последната хипотеза – при  подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

· Допълнителни указания, относно попълване и подаване на ЕЕДОП.

При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП).
В ЕЕДОП се предоставя информацията, изисквана от Възложителя, и се посочват данни относно публичните регистри, в които се съдържа информация за декларираните обстоятелства, или за компетентните органи, които съгласно законодателството на държавата, в която участникът е установен, са длъжни да предоставят информация за тези обстоятелства служебно на Възложителя. ЕЕДОП се подписва надлежно, като се посочват имената и качеството на всяко лице, което подписва документа.
Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника (икономическия оператор).
Участник (икономически оператор), който участва самостоятелно, но е посочил че ще използва капацитета на трети лица за доказване на съответствието с критериите за подбор, представя отделен ЕЕДОП за всяко едно от тези лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти” на част ІІ от ЕЕДОП. Ако полето е попълнено с „ Да ” се представя ЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване” и част ІV „Критерии за подбор” само по отношение на ресурса, който се предоставя за използване.
Участник (икономически оператор), който участва самостоятелно, но е посочил че ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Участникът (икономически оператор) попълва Раздел Г на част ІІ от ЕЕДОП. Ако полето е попълнено с „Да” се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП. В ЕЕДОП подизпълнителят/ите посочват информацията, изисквана съгласно раздел А и Б от част ІІ и попълват част ІІІ „Основания за изключване” и част ІV „Критерии за подбор” съобразно вида и дела от поръчката, който ще изпълняват.

        Участникът следва да предостави (декларира) в Раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка” на Част III „Основания за изключване” от ЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици и информация относно липсата или наличието на обстоятелства чл. 107, ал. 1, т. 4 от ЗОП.

3.3. Декларация по чл. 101, ал. 11 от Закона за обществените поръчки – (Приложение №2);
3.4. Техническо предложение (Приложение №3); 

3.5. Ценово предложение – (Приложение №7);
3.6 Единен европейски документ за обществена поръчка /ЕЕДОП/ - съобразно разпоредбата на чл.67 ЗОП. Чрез него кандидатът декларира изпълнение на условията относно личното състояние и критериите за подбор посочени в настоящите условия. Фактическото доказване на заявените от кандидата обстоятелства ще се извършва от спечелилото поръчката лице. ЕЕДОП се представя се предоставя в електронен вид по образец, утвърден с Регламент за изпълнение (ЕС) 2016/7 на Европейската комисия. В него е посочено изрично, че ЕЕДОП е лична декларация от страна на икономическия оператор, която предоставя предварителни доказателства и замества сертификати, издадени от публични органи или трети страни. ЕЕДОП е официална декларация на икономическия оператор, че той не е в някой от положенията, при които икономическите оператори задължително биват или е възможно да бъдат изключени; отговаря на съответните критерии за подбор, както и че когато е приложимо, отговаря на обективните правила и критерии, установени с цел ограничаване броя на квалифицираните кандидати, които да бъдат поканени за участие. 
За индивидуални участници: ЕЕДОП се подписва от всички лица по чл.40 ППЗОП – представляващите участника/кандидата лица, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Кандидатите са задължени при поискване от страна на възложителя, да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл.54, ал.2 и чл.55,ал.3 ЗОП. 

Различен ЕЕДОП се подава за всяка отделна обособена позиция.

Указания за попълване:
· Информацията относно липсата или наличието на обстоятелства по т. 2.1 и 2.2 (чл. 54, ал. 1, т. 1 и т. 2 от ЗОП) се попълва в част III, раздел А, В и Г, както следва:

В раздел А се предоставя информация относно присъди за следните престъпления: Участие в престъпна организация – по чл. 321 и 321а от НК; Корупция – по чл. 301 – 307 от НК; Измама – по чл. 209 – 213 от НК; Терористични престъпления или престъпления, които са свързани с терористични дейности - по чл. 108а, ал. 1 от НК; Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК; Детски труд и други форми на трафик на хора – по чл. 192а или 159а - 159г от НК.

В раздел В, поле 1 се предоставя информация относно присъди  за престъпления по чл.172 и чл. 352 – 353е от НК. При отговор „Да“ участникът посочва - Дата на влизане в сила на присъдата и фактическото и правното основание за постановяването й; Срока на наложеното наказание.

В раздел Г се предоставя информация относно присъди за престъпления по чл. 194 – 208, чл. 213а – 217, чл. 219 – 252 и чл. 254а – 260 от НК.

Забележка: Участниците посочват информация за престъпления, аналогични на посочените в т. 2.1 (чл. 54, ал. 1, т. 1 от ЗОП) при наличие на присъда в друга държава членка или трета страна.

· Информацията относно липсата или наличието на обстоятелства по т. 2.3           (чл. 54, ал. 1, т. 3 от ЗОП) се попълва в част III, раздел Б от ЕЕДОП.

· Информацията относно липсата или наличието на обстоятелства по т. 2.4 до т. 2.8 (чл. 54, ал. 1, т. 4 -7, чл. 55, ал. 1, т. 1 от ЗОП) се попълва в Част ІІІ, Раздел В от ЕЕДОП.

Забележка: Когато преди подаване на офертата участник е предприел мерки за доказване на надеждност (чл. 56 от ЗОП), тези мерки се описват в ЕЕДОП в полето свързано със съответното обстоятелство.
Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по чл.67, ал.1 от ЗОП.

Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за Изпълнител на обществената поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. 

Индивидуалните участници в процедурата изготвят и подават един ЕЕДОП, подписан от всички лица по чл.40, ал.1 от ППЗОП.
Обединенията, които не са юридически лица подават ЕЕДОП по правилата за индивидуалните участници, за да докажат съответствието си с изискванията към личното състояние и с критериите за подбор или при условията на чл. 41, ал. 1, изр. второ от ППЗОП /няколко ЕЕДОП за всеки от участниците в обединението.

Третите лица и подизпълнителите следва да представят ЕЕДОП, относно липсата на основания за отстраняване и за съответствие с необходимите критерии за подбор.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията, относно изискванията по чл. 54, ал. 1, т. 1, 2 и 7 се попълва в отделен ЕЕДОП за всяко лице или за някои от лицата.

В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

За участници обединения, които не са ЮЛ: ЕЕДОП се подава освен при горепосочените указания, а и при условията на чл.41, ал.1, изр. второ от ППЗОП няколко ЕЕДОП за всеки от участниците в обединението.

3.7 Опис на представените документи – (Приложение № 4); 
3.8 Декларация/и от подизпълнителя/ите, че са съгласни да участват в процедурата като такива, когато е приложимо, ведно с посочения в нея документ – в оригинал (Приложение № 5);

Декларацията е задължителна част от офертата на участник, който предвижда участие на подизпълнител/и и същата се попълва от всеки един подизпълнител поотделно, в случай, че са повече от един.

3.9 Документ за създаване на обединение /договор, споразумение или др./ за участие в обществената поръчка, когато участникът е обединение, което не е юридическо лице – нотариално заверено копие; 
3.10 Декларации при съвместна дейност – обединение /когато е приложимо!/ (Приложение № 6);

3.11 Документите  по чл.45, ал.2 от ППЗОП за доказване на предприетите мерки за надеждност /когато е приложимо!/
РАЗДЕЛ ІV. ПРЕДСТАВЯНЕ НА ОФЕРТИТЕ

     Документите, свързани с участието  в процедурата се представят от кандидата или участника, или  от упълномощен от него представител – лично или чрез пощенска  или друга куриерска услуга с препоръчана пратка с обратна разписка на адрес: гр.Сливен, област Сливен, ул.”Орешак” № 15А, п.к 8800, административна сграда на ТП „ДГС Сливен”.
     Офертите на участниците ще се приемат всеки работен ден от 8:30 до 12:00 часа и от 12:30 до 16:30 часа от деловодството на ТП „ДГС Сливен”, с краен срок до 16:30 часа на 13.12.2017 г. 
Документите се представят в запечатана непрозрачна опаковка, върху която се посочват: наименованието на кандидата или  участника, включително участниците в обединението, когато е приложимо; адрес за кореспонденция, телефон и по възможност – факс и електронен адрес; наименованието на поръчката и обособената позиция, за която се подават документите.
      Възложителят не се ангажира да съдейства за пристигането на офертата на адреса и в срока, определен от него. Рискът от забава или загубване на офертата е за участника.

Оферта, представена след изтичане на крайния срок не се приема от възложителя.
Опаковката включва документите от т.3 на РАЗДЕЛ ІІІ „ИЗИСКВАНИЯ ПРИ ИЗГОТВЯНЕ НА ОФЕРТИТЕ”, както и отделен запечатан непрозрачен плик с надпис „Предлагани ценови параметри” за Обособена позоция № …….., който съдържа ценовото предложение на кандидата или участника за всяка обособена позиция. 
Възложителят няма да приема за участие в процедурата и ще връща незабавно на участниците оферти, които са представени след изтичане на крайния срок за получаване или са представени в не запечатана или скъсана опаковка, опаковка с нарушена цялост. 
За всяка обособена позиция се представят отделно комплектувани заявления за участие заедно с описи към тях.
За получените оферти или заявления за участие се води регистър, в който се отбелязват:

-подател на офертата за участие;

-номер, дата и час на получаване;

-причини за връщане на офертата, ако е приложимо;

При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

Получените заявления за участие или офертите се предават на председателя на комисията по чл.51, за което се съставя протокол с данните на участника. Протоколът се подписва от предаващото лице и от председателя на комисията.
РАЗДЕЛ V. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ

1. Разглеждане на офертите:

Постъпилите оферти се разглеждат от назначена за целта комисия. Комисията започва работа след получаване от Възложителя на списъка с участниците и представените оферти. 

Комисията ще  разглежда офертите в административната сградата на ТП  “ДГС Сливен”, с адрес: гр.Сливен, ул.”Орешак” № 15А на 14.12.2017 г. от 10:00 часа.
Възложителя назначава комисия по реда на чл.103 от ЗОП. Действията на комисията по отваряне на офертите са публични. Могат да присъстват участниците или техни упълномощени представители, както и представители на средствата за масово осведомяване. Упълномощените представители представят документ, удостоверяващ представителната им власт – нотариално заверено пълномощно.
Присъстващите представители се подписват в присъствен регистър. 
Комисията започва работа след получаване на списъка с участниците и представените оферти. 

При промяна на датата и часа на отварянето на офертите участниците се уведомяват писмено.
Комисията отваря по реда на тяхното постъпване запечатаните непрозрачни опаковки, оповестява тяхното съдържание и проверява за наличието на отделен запечатан плик с надпис „Предлагани ценови параметри”. Най-малко трима от членовете подписват техническото предложение и плика с надпис „Предлагани ценови параметри”. Комисията предлага по един от присъстващите представители на другите участници да подпише техническото предложение и плик с надпис „Предлагани ценови параметри”. С това приключва публичната част от заседанието на комисията.
Комисията разглежда документите за съответствие с изискванията към личното състояние и критериите за подбор, поставени от възложителя. Констатациите си комисията отразява в протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички кандидати или участници в деня на публикуването му в профила на купувача. 

В срок до 5 работни дни от получаването на протокола кандидатите и участниците,по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или до пълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица,посочени от кандидата или участника. Кандидатът или участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя,когато това не води до промяна на техническото предложение. След изтичането на срока комисията пристъпва към разглеждане на допълнително представените документи относно съответствието на кандидатите /участниците с изискванията към личното състояние и критериите за подбор. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия. 
Ценовото предложение на участник, чиято оферта не отговаря на изискванията на възложителя, не се отваря. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето на пликовете с надпис „Предлагани ценови параметри” могат да присъстват участниците или техни упълномощени представители, както и представители на средствата за масово осведомяване. Упълномощените представители представят документ, удостоверяващ представителната им власт – нотариално заверено пълномощно. Комисията отваря пликовете с ценовите предложения и ги оповестява. Когато офертата на участник съдържа предложение, свързано с цена или разходи, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване. Същата се представя от участника в 5-дневен срок от получаването на искането. Условията по оценка на подробната обосновка се извършва при спазване разпоредбата на чл. 72 от ЗОП. Действията на комисията трябва да са изцяло съобразени в изискванията и правилата на ЗОП и ППЗОП.  
2. Комисията отстранява от участие в процедурата участник по реда на чл.107 във връзка с чл.54 и 55 от ЗОП.
За доказване на липсата на основания за отстраняване участникът, избран за изпълнител, представя:

1. За обстоятелствата по чл. 54, ал. 1, т. 1 и т.2 от ЗОП – свидетелство за съдимост;

2. За обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на Възложителя и на кандидата или участника;

3. За обстоятелството по чл. 54, ал. 1, т. 6 от ЗОП – удостоверение от органите на Изпълнителна Агенция  "Главна инспекция по труда";

4. За обстоятелствата по чл. 55, ал. 1, т. 1 от ЗОП – удостоверение, издадено от Агенцията по вписванията.

Когато в удостоверението по чл.55, ал. 1, т. 3 от ЗОП се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответния документ по ал. 1, издаден от компетентен орган, съгласно законодателството на държавата, в която участникът е установен.

В случаите по чл.55, ал.1, т. 3 от ЗОП, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Преди сключването на договор за обществена поръчка, на рамково споразумение или възлагане на поръчка въз основа на рамково споразумение възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.
2.1. Други основания за отстраняване:
2.1.1 Не могат да участват в процедурата за възлагане на настоящата обществена поръчка участници, за когото са налице обстоятелствата по чл. 3, ал. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРСЛТДС), освен ако не са приложими изключенията по чл. 4 от същия закон.

ДОКАЗВАНЕ: При подаване на офертата участникът декларира дали дружеството – участник е регистрирано в юрисдикция с преференциален данъчен режим чрез представяне на Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.
6.2. участник, който не отговаря на поставените критерии за подбор или не изпълни друго условие, посочено в обявлението за обществена поръчка (чл. 107, ал. 1, т. 1 от ЗОП);

6.3. участник, който е представил оферта, която не отговаря на предварително обявените условия на поръчката и на правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.

6.4. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП (чл. 107, ал. 1, т. 3 от ЗОП).

6.5. участници, които са свързани лица (чл. 107, ал. 1, т. 4 от ЗОП).
ДОКАЗВАНЕ: При подаване на офертата информация относно липсата или наличието на обстоятелства по т. 4.5. се попълва в Част III, Раздел Г от ЕЕДОП.
3. Мерки за доказване на надеждност.
На основание чл.56, ал.1 от ЗОП участник, за когото е налице някое от основанията за отстраняване по чл.54, ал.1 от ЗОП преди подаване на офертата или е възникнало по време на разглеждане на офертите, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл.54, ал.1, т.3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Когато за участникът е налице някое от основанията за отстраняване по чл.54, ал.1 от ЗОП  преди подаване на офертата и той е предприел мерки за доказване на надеждност по чл.56, ал.1 от ЗОП, тези мерки се описват в ЕЕДОП.

Като доказателства за надеждността участникът представя и следните документи:

1. по отношение на обстоятелството по чл.56, ал.1, т.1 и 2 ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл.56, ал.1, т.3 ЗОП - документ от съответния компетентен орган за потвърждение на описаните обстоятелства.

Възложителят, чрез назначената от него комисия, преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите от участника мерки за доказване на надеждност и представените доказателства се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал.1 от ЗОП възможност за доказване на надеждност за времето, определено с присъдата или акта.

4. Принцип на възлагане на обществена поръчка: „Икономически най-изгодна оферта”:
Критерии за възлагане: „Оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка”, съгласно КРИТЕРИИ, ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ИЗЧИСЛЯВАНЕ НА КОМПЛЕКСНАТА ОЦЕНКА НА ОФЕРТИТЕ, неразделна част от настоящата документация.
5. Класиране на офертите:

Комисията разглежда, оценява и класира допуснатите оферти по степента на съответствие на офертите с предварително обявените от възложителя условия.

При равенство на комплексната оценка, на първо място се класира участникът по реда на чл. 58 ППЗОП.
Комисията съставя доклад за разглеждането, оценяването и класирането на офертите. Докладът на комисията се подписва от всички членове и се предава на възложителя заедно с цялата документация по реда на чл.60 и следващи от ППЗОП.
6. Основания за прекратяване на процедурата: Съгласно чл. 110 от ЗОП
РАЗДЕЛ VІ. ОПРЕДЕЛЯНЕ НА ИЗПЪЛНИТЕЛ И СКЛЮЧВАНЕ НА ДОГОВОР: 
Договора се сключва по реда на глава ХІІІ, раздел ІІ от ЗОП – в съответствие с чл.112 и следвa от ЗОП и глава VІ от ППЗОП – в съответствие с чл. 68 и следв. от ППЗОП.
1. След влизането в сила на решението за избор на изпълнител страните уговарят дата и начин за сключване на договора.

2. Възложителят сключва с определения изпълнител писмен договор за възлагане на обществената поръчка, при спазване разпоредбите на чл. 112, ал. 1 от ЗОП, при условие че при подписване на договора определеният изпълнител:

2. 1. Представи документ за регистрация в съответствие с изискването по чл. 10, ал. 2 от ЗОП - В случай че определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице - заверено копие от удостоверение за данъчна регистрация и регистрация по БУЛСТАТ на създаденото обединение. В случай, че обединението се състои от чуждестранни физически и/или юридически лица, те представляват еквивалентен документ за регистрация от държавата, в която са установени;

2.2. Изпълни задължението по чл. 67, ал. 6 от ЗОП – да представи актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. 

3. Съгласно чл. 112, ал. 2 от ЗОП, Възложителят не сключва договор, когато участникът, класиран на първо място:

а) Откаже да сключи договор; 

б) Не изпълни някое от условията посочени в чл. 112, ал. 1 от ЗОП, или 

в) Не докаже, че не са налице основания за отстраняване от процедурата.

4. В случаите по т. 3 възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

5. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

6. Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

7. Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

8. Възложителят може да сключи договор за възлагане изпълнението на настоящата обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител, когато определеният за изпълнител е единственият заинтересован участник и няма заинтересовани кандидати по съответната обособена позиция.
· Договор за подизпълнение: 
9.1. Изпълнителите сключват договор за подизпълнение с подизпълнителите посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

9.1.1. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

9.1.2. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Не е в нарушение на тази забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

9.2. Изпълнител на обществена поръчка няма право да:

9.2.1. Възлага изпълнението на една или повече от дейностите, включени в предмета на обществената поръчка, на лица, които не са подизпълнители;

9.2.2. Заменя или включва подизпълнител по време на изпълнението на договора, освен при възникване на необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности;

При замяна или включване на подизпълнител изпълнителят представя на възложителя всички документи, които доказват изпълнението на условията по т. 9.2.2.


Изменение на договора  за възлагане на обществена поръчка се допуска само при условията на чл.116 от ЗОП.

          ОСОБЕНА РАЗПОРЕДБА: Договорът за изпълнение на поръчката от избрания Изпълнител влиза в сила след получаване от избрания Изпълнител на Удостоверение за достъп и пренос от мрежовия оператор, действащ на територията на електроенергийната система на Република България.


На основание чл.21, ал.1 от ЗОП, във вр. с чл.6, ал.1 и ал.2 от ППЗОП, Възложителят предвижда повторение на дейността за срок от 24 /двадесет и четири/ месеца на стойност, включена в прогнозната стойност на поръчката, която Възложителят е посочил в обявлението.


Поради изложените основания, при необходимост и във връзка с посоченото, Възложителят ще може да прилага основанията, предвидени в чл.116 от ЗОП, свързани с изменението на договора

РАЗДЕЛ VІI. ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА

 1. На основание чл. 70, ал. 2, т. 3 от ЗОП критерия за оценка на офертите в настоящата обществена поръчка, избран от Възложителя е „Икономически най- изгодна оферта” въз основа на следните показатели: 

 2. К1 - Предложена цена „ел. енергия” за MWh – тежест на показателя 60

         К min/ най –ниска предложена цена 

К1= ----------------------------------------- х 60 = точки 

          Kn/    предложената цена на съответния участник

Цените следва да са в лева, с точност два знака след десетичната запетая, без начислен данък добавена стойност, добавък „Задължение към обществото” и акциз. 

Участникът е единствено отговорен за евентуално допуснати грешки или пропуски в изчисленията на предложените от него цени.

При несъответствие между цифровата и изписаната с думи цена ще се взима в предвид изписаната с думи.

К2 – Предложени минути за отчет на измервателното устройство– тежест на показателя 40

           К min/  най –малко /минути за отчет 

К2= ----------------------------------------- х 40 = точки 

           Kn/       предложени / минути на съответния участник 

Краен резултат на участника К = К1 + К2 
Максимален брой точки - 100 

3. На първо място се класира участникът получил най-голям брой точки.

При пресмятането точките ще се изчисляват до два знака след десетичната запетая.
РАЗДЕЛ VIІІ. ПРИЛОЖЕНИЯ И ОБРАЗЦИ
1. Обявление Изх. № ПО-05-53/06.11.2017 г.  за обществена поръчка.

2. Решение ПО-05-51/06.11.2017 г. за откриване на процедура за възлагане на обществена поръчка
3. Условия за участие, пълно описание на предмета на поръчката и указания за подготовка на офертата;

4. Оферта по образец – (Приложение №1);
5. Декларация по чл. 101, ал. 11 от Закона за обществените поръчки – (Приложение №2);
6. Техническо предложение (Приложение №3); 

7. Ценово предложение – (Приложение №7);
8. Единен европейски документ за обществена поръчка /ЕЕДОП/;
9. Опис на представените документи – (Приложение № 4)

10. Проект на договор;
11. Декларация/и  подизпълнителя/ите (Приложение № 5);

12. Декларации при съвместна дейност – обединение /когато е приложимо!/ (Приложение № 6);
PAGE  
9

